cyanic-selkie/wikianc huggingface dataset:
Tunnel Kierchbierg (Kautebaach)
Den Tunnel gouf ëm 1860 gebaut an ass 1866 fir den Trafick opgaangen.
Marianne Bourg
D'Marianne Bourg, gebuer an der Stad Lëtzebuerg, ass eng lëtzebuergesch-franséisch Filmschauspillerin. Si huet hir Filmcarrière 2012 ugefaangen.
Si gouf mat de Kuerzfilmer Snake Eyes (2015), Rampage an anerer bekannt.
José Giovanni
Als Regisseur huet hie mat bekannte Schauspiller wéi Lino Ventura, Marlène Jobert, Jean Gabin, Alain Delon, Claudia Cardinale an Alexandra Stewart Filmer gedréit.
Xi Jinping
De Xi Jinping (习近平, ausgeschwat [ ɕǐ tɕînpʰǐŋ ]), gebuer de 15. Juni 1953 zu Beijing, ass zanter dem 15. November 2012 Generalsekretär vun der Kommunistescher Partei vu China (KPC), an zanter dem 14. Mäerz 2013 President vun der Volleksrepublik China an och President vum Zentralcomité vun der Militärkommissioun. Als Generalsekrtär vun der KPC ass hien automatesch och Member vum Permanente Comité vum Politbüro vun der Chineesescher Kommunistescher Partei, där Instanz a China, déi de facto déi iewescht Entscheedungen trëfft.
Virdru war hie vun 1999 bis 2002 Gouverneur vu Fujian a vun 2002 bis 2007 Parteichef vun der KPC an der Provënz Zhejiang. Am Oktober 2007 gouf hien an de Krees vun der zentraler Féierung opgeholl, wou e bis zu senger Ernennung als Nofollger vum Hu Jintao preparéiert gouf.
CR224
Den CR224 ass e Chemin repris am Kanton Lëtzebuerg um Gebitt vun der Stad Lëtzebuerg a geet vun der Neier Avenue (N3) bis op d'Route de Thionville (N3). En heescht op sengem éischten Deel Rue Jean Origer, am zweeten Deel Rue de Bonnevoie an zum Schluss Rue de Hesperange.
Den CR224 ass ronn 1,3 km laang.
Finnevaux
Finnevaux op Wallounesch Finvå ass eng Sektioun vun der belscher Gemeng Houyet an der Provënz Namouer.
Vun der franséischer Revolutioun un bis zu der Belscher Gemengereform vun 1977 war Finnevaux eegestänneg Gemeng.
Bud Spencer
De Bud Spencer (Gebuertsnumm: Carlo Pedersoli), gebuer den 31. Oktober 1929 zu Neapel a gestuerwen de 27. Juni 2016 zu Roum , war en italieenesche Film- an Televisiounsschauspiller, Cascadeur, Jurist, Schwëmmer a Waasserballspiller, Sänger, Komponist, Industriellen, Dréibuchauteur, Museksproduzent an Erfinder, souwéi de Grënner vun der Fluchlinn Mistral Air.
De Pedersoli ass als éischten Italieener d'100 Meter Nage libre ënnert enger Minutt geschwommen, huet 10 Joer hannerteneen a verschiddenen Disziplinnen d'italieenesch Schwammchampionater gewonnen, war Member vun der italieenescher Waasserballnationalekipp a war 1952 bei den Olympesche Spiller zu Helsinki an 1956 bei deenen zu Melbourne dobäi.
Crozier (Moundkrater)
De Crozier ass en Aschlagkrater op der viischter Moundsäit um südwestleche Rand vum Mare Fecunditatis, nordëstlech vum Krater Colombo an nërdlech vum McClure. De Kraterrand ass onreegelméiss a wéineg erodéiert.
De Kraterbuedem ass vu Lave vum Mare opgefëllt.
Bud Spencer
Hien hat Droit studéiert, huet tëscht 1960 an 1964 als Komponist vun neapolitanesche Lidder a Lidder fir Schlagersängerinne wéi d'Rita Pavone komponéiert, an ass och mat selwerkomponéierte Lidder woubäi e sech op der Gittar begleet huet, op Tournée gaangen. 1965 huet en eng eege Produktionsgesellschaft vun Déierendocumentairë gegrënnt.
Ausserdeem hat hien e puer Patenter ugemellt, dorënner eent fir e Juegdgewier mat dräi Leef, an eent fir e speziellt Diereschlass.
Autobiographien
(däitsch Iwwersetzungen)
Scheer
Scheer ass een ë a. an Däitschland an zu Lëtzebuerg gebräichleche Familljennumm.
En ass vum däitsche Wuert "Scherer" ofgeleet, deemno engem, dee schiert (d'Buuschte schneit).
Zu Lëtzebuerg ass e virun allem am Nordweste vum Land verbreet.
Leit mat deem Numm sinn oder waren ë. a.:
Virginia Woolf
D'Virginia Woolf, gebuer als Adeline Virginia Stephen de 25. Januar 1882 zu London an erdronk den 28. Mäerz 1941 am Floss Ouse bei Rodmell nobäi Lewes, am Sussex, war eng englesch Schrëftstellerin an Editrice.
Si huet ufanks als Literaturkritikerin an Essayistin geschafft. 1915 huet si mam Roman The Voyage Out hir Carrière als Romanschrëftstellerin ugefaangen. Enn vun den 1920er war si eng erfollegräich an international bekannt Schrëftstellerin. D'Virginia Woolf gouf an den 1970er Joren erëmentdeckt, wéi hiren Essay A Room of One's Own vun 1929 ee vun den am meeschten zitéierten Texter vun der Fraebeweegung gouf.
Mat hirem avantgardistesche Wierk zielt si, zesumme mat der Gertrude Stein, zu de bedeitendsten Autorinne vun der klassescher Modern, a mam Joseph Conrad, James Joyce an D. H. Lawrence zu de wichtegsten Auteure vun der moderner englescher Erzielliteratur.
Rolltrap
Eng Rolltrap oder Rulltrap ass eng Trap, bei där d'Träppleken aus eenzelen Elementer bestinn, déi an enger Schinn wéi eng Ketten uneneenhänken, an déi, duerch e Motor ugedriwwen, sech ronderëm e Rad un all Enn dréinen, sou datt se sech, jee nodeem, no uewen oder ënne beweegen.
Sou kënne Leit transportéiert ginn, ouni datt se selwer mussen trapop oder trapof goen. Um Ufank an um Enn vum Bord mam Buedem ass d'Rolltrap op ongeféier engem Meter horizontal, fir den Iwwergank op de feste Buedem méi liicht ze maachen.
Meeschtens hu Rolltrapen och en Handlaf, un deem ee sech upake kann, dee sech mat der selwechter Vitesse wéi d'Träppleke beweegt.
Rolltrape komme virun allem a Gebaier mat vill Publikumsverkéier zum Asaz, wou net ze vill Stäck oder Héichtenënnerscheeder z'iwwerwanne sinn (Wéi z. B. Garen, Fluchhäfen, Akafszentren, ...). Si si méi lues wéi e Lift, kënnen dofir awer méi Leit mateneen transportéieren.
Kompositioun (Mathematik)
Definitioun
Fir Ensembelen A, B an C a fir Funktiounen an  ass d'Kompositioun vun f a g definéiert als d'Funktioun
Beispiller
Mir betruechten déi follgend zwou Funktiounen, déi d'reellen Zuelen \R als Definitiouns- an Zilensembel hunn: Da gëllt fir all x \in \R: An dësem Beispill kann een d'Funktiounen och ëmgedréint komponéieren a mir kréie fir all x \in \R:
Eegenschaften
D'Kompositioun vu Funktiounen ass assoziativ, d. h. datt fir all Ensembelen A, B, C an D a fir all Funktiounen, an  gëllt:
D'Kompositioun ass awer am Allgemengen net kommutativ, wéi d'Beispill uewe weist: Do gëllt nämlech.
François Reichenbach
De François Reichenbach, gebuer den 3. Juli 1921 zu Paräis a gestuerwen den 2. Februar 1993 zu Neuilly-sur-Seine war e franséische Filmregisseur.
De Reichenbach huet haaptsächlech Dokumentarfilmer gedréint, zu deene bekanntsten zielen: L'Amérique insolite (1960), L'amour de la vie - Artur Rubinstein (1969), Yehudi Menuhin, chemin de lumière (1972) a Sex O'Clock USA (1976). 1968 huet hien zesumme mam Claude Lelouch den Dokumentarfilm Treize jours en France iwwer d'Olympesch Wanterspiller zu Grenoble am Frankräich gedréint.
Wrocław
Wrocław [], op Däitsch Breslau, ass eng Stad am Südweste vu Polen. Mat iwwer 630.000 Awunner ass et no Warschau, Kraków a Łódź déi véiertgréisst Stad am Land, an d'Haaptstad vun der Woiwodschaft Dolnośląskie (Nidderschlesien).
Geographie
Wrocław huet eng Fläch vun 293 Quadratkilometer, wouvun der 114 (39 %) bebaut sinn, a läit op enger Héicht vun ca. 111 Meter tëscht de Kocie Góry ("Kazebierger") am Norden an de Sudeten am Süden. D'Stad läit op der Oder an op hirem Territoire lafe véier Nieweflëss dran: d'Ślęza, d'Widawa, d'Oława an d'Bystrzyca. Do derbäikommen eng Rëtsch Kanäl, soudatt d'Stad op 12 Insele läit, déi mat iwwer 100 Brécke verbonne sinn. Dohier kënnt och de Spëtznumm vun der Stad: "Venedeg vu Polen".
Klima
D'Klima vu Wrocław ass temperéiert mat ozeaneschen, wéi och kontinentalen Aflëss. D'Wantere si kal an dréche par Rapport zu den éischter waarmen a fiichte Summeren. (D'Dagesduerchschnëttstemperatur läit bei 3 °C am Januar a 24,8 °C am Juli).
Wrocław huet Stadtklima, deen duerch mënschlech Aflëss, wéi beispillsweis d'Urbaniséierung an d'Loftverschmotzung, entsteet. Sou sinn d'Temperaturënnerscheeder tëscht Dag an Nuecht méi kleng an d'Lofttemperatur ass bis zu 5 °C méi héich wéi an der Ëmgéigend. Wéinst senger Lag virun de Sudeten trëtt do geleeëntlech de Fön-Effekt op. Virun allem am Wanter kann ee staarken an dréchene Wand opkommen. Sou goufen den 21. Februar 1990 20,1 °C gemooss.
Geschicht
Nom Wandelestamm vun de Silinger, deen am 5. Joerhonnert an der Géigend vum haitege Wrocław gesidelt huet, ier en a Richtung Spuenien weidergezunn ass, huet de westslawesche Stamm vun de Slezane sech do néiergelooss an op der Douminsel (Ostrów Tumski) eng befestegt Siidlung gebaut. Den Numm "Schlesien" (polnesch: Śląsk) kënnt entweeder vun de Silinger oder vun de Slezanen.
990 huet de Piast Mieszko I. Schlesien eruewert. Ënner sengem Nofollger Bolesław dem Daperen ass Wrocław e Bistum ginn. Nieft der Buerg gouf dunn op der Douminsel eng Kathedral gebaut. Am Ufank vum 13. Joerhonnert hu sech éischt däitsch Siidler um Süduwänner vun der Oder néiergelooss.
1241 ass d'Stad vun de Mongolen zerstéiert ginn. Well se haaptsächlech vun den Däitschen nees opgebaut gouf, krut se 1261 ënner dem Herzog Heinrich III. vu Schlesien d'Magdebuerger Recht. 1266 ass den Numm "Bresslau" fir d'éischt benotzt ginn.
Nom Doud vum leschte Piastenherzog Heinrich VI. am Joer 1335 ass Schlesien ënner d'Herrschaft vum Grof vu Lëtzebuerg a Kinnek vu Béimen Jang de Blannen geroden. Bei engem Treffen dat selwecht Joer mam polnesche Kinnek Kasimir III. zu Visegrad huet de Jang de Blannen definitiv op de polneschen Troun verzicht, ënner der Bedingung datt Schlesien béimesch bléif.
De Karel IV. huet dësen Accord am Vertrag vun Namslau 1348 confirméiert. Ënner dem Keeser a Kinnek vu Béimen Sigismund huet Wrocław sech, trotz enger vun him bluddeg repriméierter Revolt vun den Handwierker géint d'Patrizier, am Joer 1418 wirtschaftlech gutt entwéckelt. Breslau war Member vun der däitscher Hanse.
1453 huet den Inquisitor Johannes Capistranus e Pogrom géint d'Judden organiséiert a s'aus der Stad verdriwwen. 1463 wollt Wrocław den hussitesche Kinnek Georg vu Podlebrad net unerkennen, an huet e Bëndnes mam ungaresche Kinnek Matthias Corvinus geschloss, deen d'Schlesier als Géigekinnek vu Béimen unerkannt hunn.
Vu 1490 bis 1526 hunn d'Jagellone Władysław II. a Ludwig II. iwwer Béimen a Schlesien regéiert. No der Néierlag géint d'Tierke bei Mohacs ass Schlesien duerch en Ierfvertrag un d'Habsburger gaangen. 1525 ass d'Majoritéit vun der Bevëlkerung zum Luther senger evangelescher Konfessioun iwwergetratt.
Am Drëssegjärege Krich ass Wrocław 1632 vun de Sachsen a vun de Schwede besat ginn. Duerno ass d'Pescht ausgebrach, bei där 18.000 vu 40.000 Awunner gestuerwe sinn.
1648 krut d'Stad d'Recht fir protestantesch ze bleiwen. Am 17. Joerhonnert huet sech dat kulturellt Liewe besonnesch duerch d'Schlesesch Dichterschoul entfaalt. Am éisträicheschen Ierffollegkrich huet de Friedrich de Groussen d'Stad 1741 eruewert. 1742 huet d'Kinnekräich Preisen de gréissten Deel vu Schlesien annektéiert. Am Siwejärege Krich hunn d'Éisträicher Wrocław 1757 zeréckeruewert, mä nach am selwechte Joer si se vum Friedrich II. no der Schluecht vu Leuthen erëm verjot ginn.
1807 ass Schlesien vum Napoleon I. eruewert ginn, woubäi d'Stadmauere vu Breslau geschleeft goufen. Duerch de Blocus Continental huet den Handel gelidden, well kee Kotteng méi geliwwert gouf. 1815 huet Preise Breslau zur Provënzhaaptstad vu Schlesien bestëmmt.
D'Industrialiséierung huet an der zweeter Hallschent vum 19. Joerhonnert agesat: Kleederproduktioun, Miwwelfabrécken, Metallveraarbechtung, Eisebunnswaggonen…
Tëscht 1842 an 1900 ass d'Bevëlkerung vun 100.000 op bal 423.000 Awunner geklommen, dovu ronn 18.000 Judden. 1910 huet eng Vollekszielung erginn, datt 95 % vun der Bevëlkerung däitsch als Mammesprooch haten, géint knapps 3 %, déi Polnesch uginn hunn.
An der Weimarer Republik war Breslau d'Haaptstad vun Nidderschlesien, déi sech am Drëtte Räich zu enger Héichbuerg vun der NSDAP entwéckelt huet. Politesch Prisonnéier sinn 1933 an d'KZ Breslau-Dürrgoy (polnesch: Tarnogaj) agespaart ginn. 1938 ass déi Nei Synagog (no där vu Berlin déi gréisst an Däitschland) an der "Reichspogromnacht" niddergebrannt ginn. 2000 Judde goufen agespaart oder verdriwwen, an enteegent. 1941 sinn iwwer 1000 Judden op Kaunas deportéiert an do ermuert ginn. 1944 si bei Breslau nach zwee Bausselager vum KZ Groß-Rosen opgebaut ginn.
Am Oktober 1944 ass Breslau, dat vum Hitler zur "Festung" erkläert gi war, massiv aus der Loft bombardéiert ginn. Den 20. Januar 1945 huet de Gauleiter Karl Hanke d'Stad virum Umarsch vun der Rouder Arméi evakuéiere gelooss. Dausende si bei där Flucht ëmkomm. Vum 15. Februar bis de 6. Mee 1945 huet d'Schluecht vu Breslau, wou nach 40.000 Zaldoten an 150.000 Awunner agekesselt waren, gedauert. Zum Schluss war d'Stad zu iwwer 70 % zerstéiert.
Nom Krich, wéi d'Oder-Neisse-Linn déi nei Grenz tëscht Polen an Däitschland ginn ass, ass déi däitsch Bevëlkerung verdriwwe ginn. Breslau krut erëm säi polneschen Numm Wrocław zeréck, an ass vu polnesche Leit aus de vun der UdSSR annektéierten Ostgebidder (Kresy), awer och vu Warszawa oder Poznań nei bewunnt ginn. 1948 hu schonn 300.000 polnesch, an nëmme méi 7.000 däitsch Bierger zu Wrocław gelieft. Den historesche Kär ass zënter 1955 am spéitmëttelalterlech-goteschen, respektiv klassizistesche Stil erëm nei opgebaut ginn. An der Banlieue sinn an den 1970er Jore grouss Wunnbléck entstanen.
1980 huet Wrocław sech zu engem wichtegen Zentrum vum antikommunistesche Widderstand a vu Solidarność entwéckelt. 1983 an 1997 huet de Poopst Jean-Paul II. d'Stad besicht.
1997 huet en Héichwaasser vill Haiser a Gebaier beschiedegt.
Zanter dem EU-Bäitrëtt vu Polen 2004 konnte vill Gebaier a Monumenter restauréiert ginn.
Demografie
Am Hellege Réimesche Räich war Breslau mat senge 15.000 Awunner am 14. Joerhonnert mat eng vun de gréisste Stied. 1880 war et mat ronn 273.000 Awunner déi zweetgréisst Stad a Preisen. Am Ufank vum 20. Joerhonnert hat Wrocław (Breslau) eng hallef Millioun Awunner. 95,71 % waren Däitsch, 2,95 % Polen. Kuerz virum Zweete Weltkrich goufe 638.905 Awunner gezielt. 1946 waren et just nach 170.656, nodeems déi meescht an de Westen ëmgesidelt goufen.
Educatioun
Wrocław ass eng bedeitend polnesch Universitéitsstad. 150.000 Studente sinn do op Héichschoulen an Universitéiten ageschriwwen. Déi gréisst sinn d'Uniwersytet Wrocławski (UWr) an d'Politechnika Wrocławska (Wroclaw University of Science and Technology).
Kultur
2016 war Wrocław europäesch Kulturhaaptstad.
Grand Prix de Villers-Cotterêts 2006
Den '''9. a leschte Grand Prix de Villers-Cotterêts''' gouf den 22. Abrëll 2006 gefuer.
Il conformista
Il conformista ass en italieenesch-franséisch-däitsche Film vum Bernardo Bertolucci aus dem Joer 1970 nom Roman am selwechten Numm vum Alberto Moravia.
Grand Prix de Villers-Cotterêts 2006
Et war déi néngt Kompetitioun vun der Coupe de France 2006 a se stoung um Kalenner vum UCI Europe Tour 2006 an der Kategorie 1.1. Se gouf vum Fransous Émilien-Benoît Bergès gewonnen.
Il conformista
Ëm wat geet et am Film?
De Marcello Clerici mengt en hätt am Alter vun 13 Joer de Lino erschoss. Hien ass stänneg vu Scholdgefiller geplot. Hie versicht net opzefalen a sech iwwerall unzepassen. Sou gëtt hien och 1938 Member vun der faschistescher Geheimpolice an Italien...
FC Sporting Mäerzeg
Den FC Sporting Mäerzeg ass e Foussballclub an der Gemeng Mäerzeg.
Geschicht
1925 ass de Club Sportif Mertzig gegrënnt ginn, dee sech 1934 an FC Sporting Mertzig ëmbenannt huet.
Wärend dem Zweete Weltkrich gouf en 1940 an FK Merzig zwangsëmbenannt, wat awer 1944 erëm réckgängeg gemaach ginn ass. 1946 huet de Veräin d'FLF integréiert an ass vun der drëtter an déi zweet Divisioun geklommen. No der Meeschterschaft 1951/1952 stoung d'Ekipp an der 2. Divisioun (3. Bezierk) dunn awer just nach op der zweetleschter Tabelleplaz an de Club gouf opgeléist, fir néng Joer méi spéit erëm neigegrënnt ze ginn. ,
Bertha von Suttner
Si war d'Duechter vun engem veraarmten Adelegen, dem Feldmarschall-Läitnant, Franz de Paula Josef Graf Kinsky von Wchinitz und Tettau a senger Fra Sophie von Körner, déi vun 1873 un als Gouvernante an der Famill Suttner geschafft huet. Si huet de Schrëftsteller Arthur Gundaccar Freiherr von Suttner bestuet (deen 1902 gestuerwen ass), virdru war si dem Alfred Nobel seng Sekretärin an Haushälterin.
Chivres-en-Laonnois
Chivres-en-Laonnois ass eng Gemeng am franséischen Departement Aisne an der Regioun Hauts-de-France.
Stéphane Hessel
De Stéphane Frédéric Hessel, gebuer den 20. Oktober 1917 zu Berlin a gestuerwen de 27. Februar 2013 zu Paräis, war e franséischen Diplomat, Ambassadeur, Resistenzler an Auteur.
McClure (Moundkrater)
De McClure ass en Aschlagkrater op der viischter Moundsäit um südwestleche Rand vum Mare Fecunditatis, ëstlech vum Krater Colombo an nordëstlech vum Krater Cook. De Kraterrand ass eppes erodéiert an de Kraterbuedem holpereg.
Stéphane Hessel
Seng Eltere waren Däitsch, an hien ass mat hinnen a Frankräich komm, wéi en 8 Joer hat. 1937 krut hien déi franséisch Nationalitéit. 1941 ass hien de Forces françaises libres zu London bäigetratt. Hien huet sech a Frankräich an der Resistenz engagéiert, gouf verhaft an op Buchenwald, duerno an d'Konzentratiounslager Dora deportéiert, wou e mat vill Chance iwwerliewe konnt.
Vers-Pont-du-Gard
Vers-Pont-du-Gard ass eng franséisch Gemeng mat 1.824 Awunner (Stand: 2013) am Departement Gard an der Regioun Occitanie.
Bertha von Suttner
1889 huet d'Bertha von Suttner de Roman Die Waffen nieder! publizéiert an zwee Joer drop déi éisträichesch Friddensbeweegung gegrënnt. Vun 1892 bis 1899 war si d'Editrice vun der internationaler pazifistescher Zäitschrëft, déi och den Titel Die Waffen nieder! hat. 1911 gouf si Member vum Berodungsconseil vun der Carnegie Peace Foundation. Si huet och als Journalistin geschafft.
Stéphane Hessel
1945 ass hien an de franséischen Ausseministère schaffe gaangen, an huet en Deel vu senger diplomatescher Carrière bei de Vereenten Natioune gemaach. Hie stoung politesch lénks an ass fir en Zesummewuesse vun Europa agetratt.
De Stéphane Hessel huet reegelméisseg zu Theemen ëm d'Mënscherechter, Leit ouni Openthaltsgeneemegungen, oder den israeelesch-palestinensesche Konflikt Positioun geholl. Bekannt gouf en ë. a. och duerch säi Manifest Indignez-vous !, dat 2010 erauskoum an e groussen internationale Succès hat.
Pierre Johanns
De Pierre Johanns, gebuer den 1. Abrëll 1882 zu Hengescht a gestuerwen den 8. Februar 1955 zu Arel, war e lëtzebuergeschen Auteur, Theolog a Missionnaire an Indien.
Vers-Pont-du-Gard
Se läit um Gardon, tëscht Uzès an dem Rhône.
Um Territoire vun der Gemeng steet de réimeschen Aqueduc Pont du Gard.
McClure (Moundkrater)
De Krater gouf 1935 vun der I.A.U. nom brittesche Polarfuerscher Robert John Le Mesurier McClure (1807–1873) genannt.
Alberto Cardone
Den Alberto Cardone, gebuer de 16. September 1920 zu Genua a gestuerwen den 20. Oktober 1977 zu Roum, war en italieenesche Filmregisseur, Regieassistent an Dréibuchauteur.
Seng Filmer als Regisseur huet hie gewéinlech ënner dem Pseudonym Albert Cardiff gedréint.
Cole Porter
De Cole Albert Porter, gebuer den 9. Juni 1891 zu Peru, Indiana, a gestuerwen de 15. Oktober 1964 zu Santa Monica, Kalifornien, war en US-amerikanesche Komponist an Auteur vu Liddertexter.
Hien huet eng 40 Musicale geschriwwen, fir Bün a Film, an eng jett Lidder doraus zielen haut zu de Standarde vum amerikaneschen Jazz, wéi z. B. Night and Day, Begin the Beguine, What Is This Thing Called Love?, Easy to Love, You'd Be So Nice to Come Home To, Anything Goes, I Get A Kick Out Of You, Love for Sale, True Love, Let's Fall in Love oder I've Got You Under My Skin.
Marcel Bossi
De Marcel Bossi, gebuer de 14. Januar 1960, ass e fréiere lëtzebuergesche Foussballspiller.
Tëscht dem 10. September 1980 am 27. Oktober 1993 huet hien 63-mol fir déi lëtzebuergesch Foussballnationalekipp gespillt.
Hienhuet vun 1977 bis 1989 fir de Progrès Nidderkuer gespillt an ass du fir 3 Saisone bei d'Jeunesse Esch gaangen, ier hien an der Saison 1993/94 nees fir de Progrès Nidderkuer gespillt huet.
Bernard Kohn
De  Laurent Bernard Kohn, gebuer den 28. Abrëll 1846 zu Gréiwemaacher a gestuerwen de 27. September 1926 zu Banja Luka (Bosnien), war e lëtzebuergesche Geeschtlechen an Auteur.
Seng Priisterwei krut de Bernard Kohn den 18. Dezember 1868. Duerno war hie Vikar zu Ielwen (Gemeng Biekerech) an der Léiffraekierch an an der Stad Lëtzebuerg, wou hien de Kierchechouer geleet huet. 1876 gouf hie Paschtouer zu Simmer a schliisslech, de 14. Juni 1893, zu Diddeleng. Am Joer 1902 huet de Bernard Kohn säin Amt zu Diddeleng opginn, awer net fräiwëlleg, mä well et geheescht huet, hien hätt sech u klenge Meedercher vergraff. De Kohn, deen direkt no senger Demissioun d'Land verlooss hat, fir sech am Ausland bei de Kartaiser ze verstoppen, gouf am Mee 1903 « par contumace » wéinst « atteinte à la pudeur » zu zwee Joer Prisong verurteelt. De Kohn ass 1926 als “Pater Willibrord" an der Abtei Mariastern (Opatija Marija Zvijezda), engem Trappisteklouschter zu Banja Luka gestuerwen. De Bernard Kohn war de Cousin vum Jean Charles Kohn a vum Karl Kohn.
A senger Zäit als Geeschtlechen zu Lëtzebuerg huet de Bernard Kohn zwee Gebietsbicher, eent fir Erwuessener an eent fir Kanner, an eng Artikelserie am „Luxemburger Wort” iwwer déi grouss däitsch Pilgerfahrt vun 1885 op Roum publizéiert.
Grand Prix de Villers-Cotterêts 2004
Et war déi zwieleft Kompetitioun vun der Coupe de France 2004 Se gouf vum Australier Stuart O'Grady gewonnen.
Grand Prix de Villers-Cotterêts 2005
Den '''8. Grand Prix de Villers-Cotterêts''' gouf de 16. Abrëll 2005 gefuer.
Et war déi zéngt Kompetitioun vun der Coupe de France 2005 a se stoung um Kalenner vum UCI Europe Tour 2005 an der Kategorie 1.1. Se gouf vum Australier Bradley McGee gewonnen.
Passéierfluchsond
Passéierfluchsond ass d'Bezeechnung vun enger Raumsond, déi bei engem oder ettlechen Himmelskierper, wéi z. B. engem Planéit, engem Mound oder Koméit laanschtflitt.
Bis elo si Passéierfluchsonden laanscht den Äerdmound (vill Missiounen), de Mars (Marsmissioune vun der Sowjetunioun, e puer Marinersonde vun den Amerikaner), d'Venus (e puer Venera-Sonden, Mariner 2 an 10), de Merkur (Mariner 10), de Jupiter (Pioneer 10 & 11, Voyager 1 & 2), de Saturn (Pioneer 11, Voyager 1 & 2) souwéi den Uranus (Voyager 2), an den Neptun (Voyager 2) geflunn. Laanscht de Koméit Halley ass d'Raumsond Giotto geflunn. Et gouf och nach vill aner Rendez-Vousen, déi hei awer net beschriwwe sinn.
Den 19. Januar 2006 war d'Raumsond New Horizons zum Zwergplanéit (134340) Pluto gestart, a soll de 14. Juli 2015 laanscht de Pluto fléien.
Déi berüümtst Passéierfluchsond ass de Voyager 2, déi noeneen d'Planéite Jupiter, Saturn, Uranus an Neptun ënnersicht an d'Planéite wéi och hir Mounden a Réng erfuerscht hat.
Las secretas intenciones
Las secretas intenciones ass e spuenesche Film vum Antonio Eceiza aus dem Joer 1970.
Passéierfluchsond
Passéierfluchsonden, déi laanscht en Himmelskierper fléien, sinn technesch an energetesch méi gënschteg wéi Orbiter, déi an d'Ëmlafbunn vum Himmelskierper antrieden. Déi wëssenschaftlech Resultater sinn zwar méi kleng, well beim laanschtfleien nëmmen e puer Stonnen gefuerscht kënne ginn. Bei engem Orbiter kënne Fuerschungen awer Méint a Joren daueren. Ee weidert Konzept vu Raumsonden ass de Lander.
Kuckt och
Vorbeiflugsonde
André Pousse
Den André Pousse, gebuer den 20. Oktober 1919 zu Paräis a gestuerwen den 9. September 2005 zu Gassin, war e franséische Schauspiller a Vëlossportler.
Den André Pousse war vun 1942 bis 1950 haaptsächlech op der Bunn als Vëlossportler aktiv.
Hie war duerno 12 Joer laang den artisteschen Direkter vum Moulin Rouge zu Paräis. Säin éischten Optrëtt am Kino hat hien am Alter vu 44 Joer am Film D'où viens-tu Johnny?.
2005 ass hien un de Suite vun engem Autosaccident gestuerwen.
Lëtzebuerger Nationalitéit
D'Lëtzebuerger Nationalitéit kann een duerch verschidde Bestëmmunge vum Nationalitéitegesetz vum 23.10.2008, d'Office hunn oder et kann ee s'op Ufro duerch Naturalisatioun kréien, wann een déi Konditiounen déi dofir virgesi sinn, erfëllt.
Dem Gesetz no ass Lëtzebuerger: wann ee virum 1. Januar 1920 zu Lëtzebuerg gebuer ass.
Follgend Konditioune mussen dofir erfëllt sinn:
Dobäi däerf een net virdrun zu enger Prisongsstrof vun iwwer engem Joer verurteelt gi sinn, woubäi dës Strofdot och zu Lëtzebuerg als sollech ugesi muss ginn, et sief, dës Dot léich méi wéi 15 Joer zeréck.
An Ausnamefäll kann een d'Nationalitéit och duerch Naturalisatioun kréien, wann ee besonnesch Verdéngschter fir d'Land geleescht huet, oder op Propos vun der Regierung.
Waasserstoffbrennen
Mat Waasserstoffbrennen gëtt d'Kärfusioun vu Waasserstoff zu Helium am Kär vu Stären (oder am Fall vun enger Nova, op der Uewerfläch vun engem wäissen Zwerg) bezeechent. Dës Reaktioun stellt an normale Stäre wärend dem Groussdeel vun hirem Liewenszyklus déi haaptsächlech Energiequell duer. All Stäre vun der Haaptrei bezéien hir Energie aus dem Waasserstoffbrennen.
De Masseverloscht ass bei der Fusioun vu Waasserstoff zu Helium de gréisste vun alle Fusiounsreaktioune an domat geméiss der Energie am lukrativsten; déi nächst Stuf stellarer Fusiounsreaktiounen, d'Heliumbrennen, setzt pro produzéiertem Kuelestoffkär nëmmen nach ongeféier en Zéngtel dovun fräi.
Pierre Petry
De Pierre Petry, gebuer den 13. Juli 1961, ass e fréiere lëtzebuergesche Foussballspiller.
Fred Ward
De Fred Ward, gebuer als Frederick Joseph Ward den 30. Dezember 1942 zu San Diego a Kalifornien an och do gestuerwen den 8. Mee 2022, war en US-amerikanesche Schauspiller.
Pierre Petry
Tëscht dem 13. Oktober 1984 am 27. Oktober 1993 huet hien 29-mol fir déi lëtzebuergesch Foussballnationalekipp gespillt.
Vun 1984 bis 1988 hue thie fir de Progrès Nidderkuer gespillt, duerno vun 1988 bis 1993 war hie bei der Jeunesse Esch a schliisslech vun 1993 bis 1996 beim CS Gréiwemaacher,
Fred Ward
Hien ass a bedeitende Filmer wéi Escape from Alcatraz (1979) vum Don Siegel, The Right Stuff (1983) vum Philip Kaufman, Silkwood (1983) vum Mike Nichols an a Short Cuts (1993) vum Robert Altman opgetrueden.
Grand Prix de Villers-Cotterêts 2003
De '''6. Grand Prix de Villers-Cotterêts''' gouf den 1. Mee 2003 gefuer.
(102) Miriam
Den (102) Miriam ass en Asteroid vun der Haaptasteroidenceinture.
Den Himmelskierper gouf den 22.August 1868 vum C. H. F. Peters entdeckt. Den Asteroid gouf no der Mirjam genannt, enger Prophéitin aus dem alen Testament.
Grand Prix de Villers-Cotterêts 2003
Et war déi néngt Kompetitioun vun der Coupe de France 2003 Se gouf vum Waliser Julian Winn gewonnen.
Paris (Virnumm)
Paris meeschtens männleche Virnumm, méi seelen och weiblechen
Bekannt Leit mat deem Virnumm sinn:
Juno (Raumsond)
D'Juno (oder Jupiter Polar Orbiter) ass eng Raumsond vun der NASA, déi de Gasplanéit Jupiter aus enger polarer Ëmlafbunn wärend engem Joer studéiert huet.
Den Numm vun der Sond staamt aus der griichesch-réimescher Mythologie. De Gott Jupiter huet sech ëmmer hannert engem Wollekewuel verstoppt, fir der ze stiichten, mä seng Fra, d'Gëttin Juno, konnt duerch d'Wolleke kucken an huet sou mattkritt, wat de Jupiter géif knätzelen. Op enger eelerer Lëscht vun den NASA-Ofkierzunge fënnt een och de Backronym „JUpiter Near-polar Orbiter“.
Fuerschungsziler
D'Juno soll follgend Aufgabe maachen:
Speziell Ufuerderungen un d'Orbiten
D'Juno ass déi éischt Sond op dëser grousser Distanz vun der Sonn, déi hir Energie nëmmen aus Solarzelle bezitt. Dofir gouf e ganz komplexe Szenario fir d'Ëmkreese vum Gasris erausgesicht. Et hu missen ënner anerem follgend Bedéngungen erfëllt ginn:
Duerch héichelliptesch polar Orbitte sollen déi Ziler erreecht ginn. Déi aggressiv Stralungsceinture vum Jupiter ass ongeféier torusfërmeg an ass equatorial wéi en onsiichtbare Schwammreef op enger bestëmmter Distanz, ëm de Planéit. D'Sond flitt bei all Ëmkreesung vum Planéit an Nord-Süd-Richtung tëscht dem Jupiter an der Stralungsceinture erduerch an ëmkreest uschléissend an engem grousse Bou d'Stralungsceinture vu baussen. D'Sond ass bei dësen Orbiten ni am Jupiterschiet, wat fir eng permanent Energieversuergung mat de Solarzellen entscheedend ass. Doriwwer eraus muss et keng permanent maximal Energieliwwerung ginn, well et pro Orbit eng Zäitfënster no beim Jupiter vu just e puer Stonne gëtt, an där Miessunge kënne gemaach ginn. D'Missioun vun der Sond ass op ronn annerhalleft Joer ugeluecht a si soll 37 Jupiterëmkreesunge maachen.
Eng Rees bis bei d'Galiléiesch Mounden ass net méiglech, well d'Mounden an der staarker Stralungsceinture sinn. Do géif d'Stralung d'Solarzellen an d'Bordelektronik zerstéieren.
Start
De Start vun der Sond war de 5. August 2011 um 16:25 UTC u Bord vun enger Atlas V(551) vum Cape Canaveral. Am Ufank war de Start fir de Juni 2010 geplangt.
Fluchstreck
Wärend de 5 Joer Fluch fir op de Jupiter huet d'Sond eis Sonn annerhallefmol ëmkreest a war am Oktober 2013 no laanscht eis Äerd geflunn. Dobäi huet si d'Schwéierkraaft vun der Äerd ausgenotzt fir e Swing-by-Manöver auszeféieren, an d'Vitess a Richtung Jupiter z'acceleréieren.
Nom Start gouf d'Sond op eng Bunn ëm d'Sonn geschéckt. Am August a September 2012 gouf et zwou Bunnkorrekturen. Déi éischt war den 30. August 2012. D'Leros-1b-Dreifwierk gouf fir 29 min 39 s gezünt, woubäi d'Vitess ëm 344 m/s verännert an 376 kg Dreifstoff verbraucht gouf. De 14. September 2012 gouf d'Dreifwierk nach eng Kéier fir 30 Minutte gezünt, woubäi weider 376 kg Dreifstoff verbraucht goufen an d'Vitess ëm 388 m/s verännert gouf. Doduerch koum d'Sond den 9. Oktober 2013 bis op 560 km un d'Äerd erun a gouf vun hir beim Swing-by-Manöver ëm 3,9 km/s acceleléiert an op de Wee zum Jupiter bruecht.
D'Sond huet de Jupiter de 4. Juli 2016 erreecht a bleift elo op engem staark elliptesche polaren Orbit.
Enn vun der Missioun
D'Enn vun der Missioun ass fir de Februar 2018 virgesinn. D'Sond soll da kontrolléiert an d'Jupiteratmosphär falen.
Technesch Beschreiwung
Den Haaptkierper vum Juno ass e Prisma mat sechs Säiten. Jiddwer Säit huet ongeféier 2 m Kantelängt. Op dräi vun de sechs Säite si véierfach zesummeklappbar Solarmodule mat 8,9 m Längt festgemaach. Dovu sinn zwéi Moduler komplett mat Solarzelle beluecht, dat drëtt nëmmen op dräi Felder, um véierten ass e Magnéitometer fesatgemaach. Bei allen dräi Solarmoduler ass dat bannenzegt Feld zirka 2 m breet. Déi baussenzeg sinn 2,65 m breet. D'Uewerfläch fir d'Sonneliicht opzefänken huet am Ganzen iwwer 60 m². Déi gëtt gebraucht, well d'Sonnenastralung beim Jupiter manner wéi 4 % géigeniwwer der Äerd entsprécht. D'Solarmoduler bréngen et um Missiounsenn nach op 435 Watt elektresch Energie.
Am Zentrum vum Juno-Haaptkierper ass eng Parabolantenn fir d'Kommunikatioun am X-Band mat der Äerd. Déi ass mat enger fir Radiowellen duerchlässeger Sonneschutzfolie ofgedeckt. Duerch d'Parabolantenn leeft d'Rotatiounsachs vum Juno, fir d'Raumsond ze stabiliséieren. Der Juno hire Rotatiounskrees huet mat ausgeklappte Solarmoduler en Duerchmiesser vu méi wéi 20 m an d'Startgewiicht war 3625 kg. Als Straleschutz fir d'Bordelektronik déngt eng Box aus Titanplacken déi een Zentimeter déck sinn, mat engem Totalgewiicht vun zirka 200 kg.
Instrumenter
D'Juno huet follgend siwen Instrumenter:
Undriff
Der Juno hire Primärundriff fir den Deep-Space-Manöver souwéi fir d'Aschwenken an d'Jupiterëmlafbunn ass e Leros-1b-Dreifwierk mat engem Schub vu 645 N. D'Dreifstoffer sinn Hydrazin a Stéckstofftetroxid. D'Lagkontrollsystem ass monergol a benotzt Hydrazin. Et huet 12 Düsen, déi op véier Plazen um Haaptkierper ugemaach sinn.
Spezielles
Als Erënnerung un den Entdecker vun de grousse Jupitermounden huet d'Juno eng Aluminiumplack mam Bild a mat enger handschrëftlecher Notiz vum Galileo Galilei souwéi dräi Lego-Figuren, déi de Galilei, de Jupiter a seng Fra Juno duerstellen, u Bord.
Macky Sall
De Macky Sall, gebuer den 11. Dezember 1961, ass e senegaleesesche Politiker. Hie gouf de 25. Mäerz 2011 am 2. Tour zum President vu Senegal gewielt an huet säin Amt den 1. Abrëll 2012 ugetrueden. De 24. Februar 2019 gouf hien erëmgewielt.
De Macky Sall ass Geologie-Ingenieur vu Formatioun. Hie war vun Abrëll 2000 bis Mee 2001 dem Staatspresident Abdoulaye Wade säi Spezialconseiller fir Energie a Biergbau, a vun Dezember 2000 bis Juli 2001 Generaldirekter vun der Société des Pétroles du Sénégal (Petrosen). Am Mee 2001 gouf e Minister fir Biergbau, Energie an Hydraulik.
Am August 2003 gouf hien Inneminister a Porte-parole vun der Regierung. Vun Abrëll 2004 bis Juni 2007 war de Sall Premierminister vu sengem Land an duerno, vu Juni 2007 bis November 2008, President vun der Nationaler Assemblée vum Senegal. Hie war ausserdeem vun 2002 bis 2008, an dann nees vun Abrëll 2009 bis Mäerz 2012, Buergermeeschter vu Fatick.
De Sall war laangjärege Member vun der Parti Démocratique Sénégalais (PDS). Nodeem hien a Konflikt mam Staatspresident Abdoulaye Wade gerode war, gouf hien am November vu sengem Posten als Parlamentspresident ofgesat; doropshin huet de Sall seng eege Partei gegrënnt an ass an d'Oppositioun gaangen.
Bei de Presidentewalen am Mäerz 2012 ass hien dann och als Kandidat géint de Wade ugetrueden an huet se am 2. Tour gewonnen.
Intelsat
Intelsat ass eng 1964 gegrënnt Technologieentreprise mat Sëtz zu Lëtzebuerg. Si bitt d'Iwwerdroungskapazitéit fir national an international Kommunikatioun, wéi Sprooch-, Dateniwwerdroung, Internet an Televisiounsiwwerdroung mat geostationäre Kommunikatiounssatellitte géint Bezuelen un. De vollstännegen Numm ass Intelsat General Corporation. Zanter dem Start vum bunnbriechenden Intelsat I goufen déi Satellitte stänneg weiderentwéckelt an an der Iwwerdroungskapazitéit vergréissert. Intelsat-Satellitte senden an den C- a Ku-Bandfrequenzen.
Geschicht
Intelsat I war den éischte kommerziellen Noriichtesatellit op enger geostationärer Ëmlafbunn. Hie gouf de 6. Abrëll 1965 op der Spëtz vun enger Delta-D-Rakéit an de Weltraum geschéckt.
De Satellit gouf vun der New York Times Early Bird (Fréiop) gedeeft. Hie gouf vun der US-Noriichtegesellschaft Comsat kaf a Jore méi spéit un déi weltwäit aktiv Noriichtesatellittenorganisatioun Intelsat weider verkaf. Den Early Bird hat vu senger Positioun vun 35.800 km iwwer dem Equator um 28° westleche Längtegrad den 2. Mee 1965 d'Televisiounssendung "Premiere im Weltraum" op béid Säite vum Atlantik iwwerdroen.
D'Bedreiwerorganisatioun gouf den 20. August 1964 vun eelef Länner als International Telecommunications Satellite Consortium gegrënnt. Mat 80 Memberstaaten am Joer 1973, gouf den Numm op International Telecommunications Satellite Organization (ITSO) geännert. Den 18. Juli 2001 gouf Intelsat no 37 Joer als tëschestaatlech Organisatioun privatiséiert, an den Numm gëtt zanterhier als Intelsat geschriwwen. Am August 2004 gouf d'Entreprise fir 3,1 Milliarden US-Dollar u véier US-amerikanesch a brittesch Private Equity-Firme verkaf: Madison Dearborn Partners, Apax Partners, Permira an Apollo Global Management. Eng Fusioun mat PanAmSat gouf ageleet.
Monoid
E Monoid ass an der Mathematik, méi spezifesch an der Algeber, eng algebresch Struktur, déi aus engem Ensembel zesumme mat enger assoziativer binärer Operatioun an engem neutralen Element besteet. All Grupp ass e Monoid, awer net ëmgedréint, well an engem Monoid net all Element invertéierbar muss sinn.
Definitioun
E Monoid ass een Tripel (M, *, e) deen aus engem net-eidelen Ensembel M, enger binärer Operatioun an engem ausgezeechenten Element besteet e \in M, soudatt déi follgend Axiomer erfëllt sinn:
Beispiller
Eng allgemeng Klass vu Beispiller fir Monoide liwweren d'Gruppen: Engersäits ass all Grupp ee Monoid. Anerersäits gëtt et awer och Monoiden, déi keng Gruppe sinn, wéi z. B.: Weider Beispiller fir Monoiden:
Intelsat
Geschicht
Am Juni 2007 huet de Finanzinvestor BC Partners 76 Prozent vun der Entreprise kaf. Fënnef Milliarden US-Dollar goufen un Intelsat bezuelt.
Intelsat hat bis Dezember 2010 säi Firmesëtz op Bermuda, duerno gouf hen op Lëtzebuerg verluecht. De gréissten Deel vun de Mataarbechter ass awer zu Washington (USA) stationéiert.
Helgrindur
Helgrindur ("Zonk vun der Hell") ass den Numm vun enger Rëtsch Bierger (wouvun deen héchste mat 988 Meter de Kaldnasi ass), op der Hallefinsel Snæfellsnes, südwestlech vu Grundarfjörður am Weste vun Island.
Intelsat
Intelsat Satellittegeneratiounen
No Medieberichter vun 2005 gëtt Intelsat fir de Start vun engem Satellit a sengem Betrib am éischte Joer ongeféier 200 Milliounen US-Dollar aus, derbäikommen nach Versécherungskäschten.
Helgrindur
D'Biergmassiv geet vun Egilsskarð an dem Bierg Tröllkerling (873 m) am Südosten bis bei de Kaldnasi (988 m) am Nordwesten. Do béit en of no Norden a geet bis bei de Mýrarhyrna (578 m).
Am Helgrindur-Massiv ass och den Zentralvulkan vum Vulkansystem Lýsuskarð. Dëst läit tëscht deem vum Snæfellsjökull an dem vum Ljósufjöll.
Concevreux
Concevreux ass eng Gemeng am franséischen Departement Aisne an der Regioun Hauts-de-France.
Louis Soulanes
De Louis Soulanes, gebuer den 3. August 1924 zu Saint-André-de-Sangonis a gestuerwen de 14. Dezember 2013, war e franséische Filmregisseur, Filmmonteur a Kameramann.
Dany Saval
D'Dany Saval, gebuer als Danielle Nadine Suzanne Savalle de 5. Januar 1942 zu Paräis, ass eng franséisch Schauspillerin.
Si war vun 1965 bis 1967 mam Komponist Maurice Jarre bestuet. Vun 1972 un ass si mam Journalist an Televisiounsmoderateur Michel Drucker bestuet.
Bekannt Filmer mat hir sinn Pleins feux sur l'assassin (1961) vum Georges Franju, Constance aux enfers (1963) vum François Villiers a Boeing-Boeing (1965) vum John Rich mam Jerry Lewis an Tony Curtis an den Haaptrollen.
HD 330075 b
Den HD 330075 b ass en Exoplanéit. Hie kreest all 3,83773 Deeg eng Kéier ëm de gielen Zwerg HD 330075. Wéinst senger grousser Mass gëtt ugeholl, datt et sech ëm e Gasplanéit handelt.
Entdeckung
Wéi déi meescht Exoplanéite gouf och dëse mat Hëllef vun der Radialvitessmethod entdeckt. De Planéit gouf vum Astronom Michel Mayor et al. am Joer 2003 entdeckt.
Ëmlaf a Mass
De Planéit kreest op enger Distanz vun zirka 0,0392 A.E. ëm säi Stär an huet eng Mass vun zirka 198,4 Äerdmassen, respektiv 0,624 Jupitermassen.
Slynka (Homonymie)
De Begrëff Slynka bezeechent:
Grand Prix de Villers-Cotterêts 2002
De '''5. Grand Prix de Villers-Cotterêts''' gouf den 20. Mee 2002 gefuer.
Lander
E Lander ass déi allgemeng Bezeechnung vun enger Raumsond, déi op engem Himmelskierper, wéi e Planéit oder e Mound lant, fir do Fuerschung ze bedreiwen. D'Landung op engem Himmelskierper gëllt als dat technesch schwieregst Konzept vun enger Raumsond, woubäi den uschléissende Retour mat Prouwe vun der Uewerfläch eng weider Vergréisserung vum Schwieregkeetsgrad duerstellt.
Éditions Gérard Klopp
D'Éditions Gérard Klopp ass e lëtzebuergesch-franséische Verlag, dee sech op beaux livres an de Beräicher Konscht a Geschicht, historesch Architektur a Militärarchitektur spezialiséiert huet. Bedriwwe gëtt de Verlag vun der Imprimerie Gérard Klopp S.à r.l., déi den 21. September 1999 gegrënnt gouf an hire Sëtz zu Léiweng huet.
Lander
Iwwersiicht
Bei enger „mëller“ Landung dogéint gi gëeegent Mëttele getraff, fir de Lander sou duuss op d'Uewerfläch vum Himmelskierper opsetzen ze loossen, datt d'Landesond dobäi voll funktiounsfäeg bleift. Eng „mëll“ Landung kann awer, gemooss un de fir e Mënsch gebräichleche Moossstief, zimmlech net mëll ausfalen, z. B. wann e Lander mat 30 km/h Vitess op der Venus opsetzt, nëmme gebremst duerch déi dicht Atmosphär (ouni Fallschierm).
Bis elo goufe Lander um Äerdmound (Ranger, Luna, Surveyor), um Mars (Mars, Viking, Mars Pathfinder, Spirit, Opportunity, Beagle 2, Phoenix), op der Venus (e puer Venera-Sonden, Pioneer-Venus, Vega) souwéi um Saturnmound Titan (Huygens) agesat. Den 12. November 2014 ass de Lander Philae vun der Sond Rosetta um Koméit Tschurjumow-Gerassimenko gelant. An den nächste Jore si weider Lander fir op de Mars (Mars Science Laboratory, ExoMars) geplangt. Laangfristeg gëtt fir no 2015 iwwer Lander fir Europa an Titan souwéi laanglieweg Lander fir d'Venus nogeduecht.
NGC 5408
Den NGC 5408 ass eng irregulär Galaxis am Stärebild Centaurus déi ongeféier 16 Millioune Liichtjoer vun eiser Äerd ewech läit.
Entdeckung
D'Galaxis NGC 5408 gou am Juni 1834 vum britteschen Astronom John Herschel entdeckt.
André Schmit
Et gëtt verschidde Persounen déi Jean Schmit heeschen:
Élisabeth Borne
D'Élisabeth Borne, gebuer den 18. Abrëll 1961 zu Paräis, ass eng franséisch Politikerin (LREM, TdP), fréier Beamtin a Managerin. Si ass zanter dem 16. Mee 2022 Premierministesch vu Frankräich.
Virdru war si Presidentin vun der ëffentlecher Transportentreprise RATP (2015–2017), Ministesch fir Verkéier (2017–2019), fir sozial-ekologesche Changement (2019–2020) a fir Aarbecht (2020–2022).
Jean Charles Kohn
De Jean Charles (Johann Karl) Kohn, eigentlech Johann Kohn, well am Gebuertsakt steet nëmmen de Virnumm „Johann”, mä „Karl” genannt, gebuer de 14. November 1857 zu Gréiwemaacher a gestuerwen den 3. Mee 1909 um Lampertsbierg an deem Deel, deen deemools zu der Stad Lëtzebuerg gehéiert huet, war den éischte Chef vum « Service de statistique » vu Lëtzebuerg an e Literat an Historiker. Hien huet dacks ënner engem Pseudonym publizéiert: Karl Johann von der Mosel, Johann Karl von der Mosel, Charles Lenoir, Lenoir Charles, Louis van Reeth.
De Chef vum « Service de statistique »
De Jean Charles Kohn war Schoulmeeschter, duerno Beamten an der Postdirektioun a schliisslech, vun Enn 1900 un, Sekretär vun der « Commission permanente de statistique », an domat de Chef vum neigegrënnte staatlechen « Service de statistique ». Hie war vun elo un zoustänneg fir d'Publikatioune vun der permanenter Kommissioun fir Statistik. Am Joer 1908 ass seng Carrière abrupt zu Enn gaangen: wéinst sexueller Belästegung vu Meedercher, déi a sengem Service geschafft hunn, ass hie viru Geriicht komm, verurteelt an entlooss ginn.
Slynka
Slynka (op Russesch an op Wäissrussesch: Злынка) ass eng Stad am Oblast Brjansk am Zentralrussesche Federatiounskrees a Russland, no bei der Grenz mat Wäissrussland.
Jean Charles Kohn
De Literat
De Kohn huet eng Rei vu literaresche Wierker publizéiert, am „Luxemburger Sonntagsblatt” z. B.: „Die Entführung. Ein Beitrag zur Geschichte der Stadt Grevenmacher” (1877), „Le Sanglier des Ardennes oder Der Eber im Kohlenwald” (1878), „Durch Kampf zum Frieden” (1878). 1891 huet hien zu Tréier an der Paulinus-Druckerei „Lifra, die germanische Fürstentochter. Historische Erzählung aus der Zeit Constantins des Grossen” erausginn. 1892 huet d'„Katholische Volksbibliothek” (München) seng Wierker „Ave Maria. Erzählung für das Volk” an „Theofried von Hohenfels, oder Entsagende Herzen. Erzählung für das katholische Volk aus der Zeit des zweiten Kreuzzuges” erausginn. An der Zäit vum hl. Willibrord situéiert sech dem Kohn seng Erzielung „Leibeigen und frei” (1894).
Slynka
Si ass de Verwaltungszentrum vum Distrikt Slynka. Mat 5.547 Awunner (Stand 2016) ass si déi klengst Stad am Oblast Brjansk. Si huet eng Fläch vun 8 km².
Slynka gouf ëm 1700–1702 gegrënnt. No der Katastroph vun Tschornobyl war d'Stad héije Stralendosen ausgesat.
Jean Charles Kohn
De Literat
A sengem Artikel „Ein weiteres Wort zur Orthographie der Luxemburger Sprache” (1897) huet de Kohn sech mat der Schreifweis vum Lëtzebuergeschen ausenanergesat.
Condé-sur-Suippe
Condé-sur-Suippe ass eng Gemeng am franséischen Departement Aisne an der Regioun Hauts-de-France.
Jean Charles Kohn
Den Historiker
De Kohn huet och historesch Wierker geschriwwen. Bekannt ass hie virun allem fir seng « Monographie de la seigneurerie de Dudelange, ou Mont-Saint-Jean », déi 1893 publizéiert gouf. 1894 huet de Kohn mam Martin Blum zesummen den Ustouss gi fir d'Grënnung vum „Verein für Luxemburger Geschichte, Litteratur (sic) und Kunst”, dee vun 1895 un d'Zäitschrëft „Ons Hémecht” erausginn huet. Do huet de Kohn Artikele publizéiert wéi „Johann der Blinde, Graf von Luxemburg und König von Böhmen, in seinen Beziehungen zu Frankreich” (1895), « Les vœux de l'épervier et le prétendu empoisonnement de l'empereur Henri VII » (1895), „Die fünfzigjährige Gründungsfeier der historischen Sektion des Grossherzoglichen Instituts” (1895), „Pestartige Krankheiten im Luxemburgischen” (1896-1897), „Der Eifler Volksdichter Peter Zirbes” (1897), etc.
Seng lescht gréisser historesch Publikatioun war d'« Histoire des seigneurs et de la seigneurie de La Grange » (1899).
Den Naturalist
De Kohn ass am September 1894 Member vun der « Fauna, Société des naturalistes luxembourgeois », ginn. Wéi de Veräin am Joer 1900 säin zéngten Anniversaire gefeiert huet, huet de Kohn den Historique vun den éischten zéng Joer geschriwwen: « Historique de la Société des Naturalistes Luxembourgeois (Fauna) pendant les dix premières années de son existence », deen am Bulletin vum Veräi publizéiert gouf, grad esou wéi virdru seng Etude iwwer de Wäibau zu Lëtzebuerg (« La culture de la vigne et la fabrication des vins dans le Luxembourg », 1897-1900).
De Statistiker
An den « Publications de la Commission permanente de statistique” huet de Kohn ë. a. follgend Etudë publizéiert: « Nationalité, origine et ménages. Les étrangers dans le Grand-Duché » (1907) an « Mouvement de la population dans le Grand-Duché pendant 1906 » (1907). Een net signéierten Artikel, deen 1906 an den « Archives trimestrielles de l'Institut grand-ducal, Section des sciences naturelles, physiques et mathématiques » ze liese war, staamt och aus der Fieder vum Kohn: « Le Service de Statistique dans le Grand-Duché de Luxembourg ».
1907 ass de Kohn, « chef du bureau de statistique à Luxembourg », als « membre agrégé » an d'wëssenschaftlech Sektioun vum Groussherzoglechen Institut opgeholl ginn.
Lac du Der-Chantecoq
De Lac du Der-Chantecoq oder Lac-réservoir Marne (dacks als Lac du Der ofgekierzt) ass e kënschtleche Séi an der franséischer Regioun Grand Est, op der Grenz vun den Departementer Marne an Haute-Marne.
Jintara Poonlarp
D'Jintara Poonlarp (จินตหรา พูนลาภ), gebuer de 6. Mäerz 1969 am Distrikt Kaset Wisai an der Provënz Roi Et als Thongbai Janlueang (ทองใบ จันทร์เหลือง), ass eng thailännesch Luk Thung Sängerin. Mat 17 Joer krut si e Kontrakt mam Label GMM Grammy. Hiren éischten Album, "Took Lauk Oak Rong Rien" (Aus der Schoul verdriwwen - ถูกหลอกออกโรงเรียน), huet si 1987 erausbruecht.
Lac du Der-Chantecoq
Haaptzweck vum Séi ass et, den Debit vun der Marne, engem wichtegen Niewefloss vun der Seine, ze reguléieren, a sou Héichwaasser zu Paräis matzeverhënneren. 1967 gouf mam Bau ugefaangen, an 1974 gouf en ageweit. 3 Dierfer hunn dem Séi misse Plaz maachen. En ass 48 km² grouss an domat dee gréisste kënschtleche Séi an Europa (Stauséien net agerechent). En ass an der Moyenne 4–7 m déif, op der déifster Plaz 18 m. Fréier war do eng Supp mat Eechen ("Der" kënnt vum Kelteschen "dervos" an heescht "Eech").
Jean Charles Kohn
D'Famill
De Jean Charles Kohn war de Brudder vum Karl Kohn an de Cousin vum Bernard Kohn.
Lac du Der-Chantecoq
De Lac du Der ass op enger Fläch vu 6.536 ha eng Natura 2000 Schutzzon; 200 Vullenaarte liewen do, zillen hir Jonk op oder benotzen de Séi als Tëschestatioun op hirem Zuch an de Süden an zeréck. Apart d'Huergänsen, eng 70.000 bis 80.000, maachen do all Joer Statioun.